నర్రా ప్రవీణ్ రెడ్డి

నర్రా ప్రవీణ్‌ రెడ్డి కవి, రచయిత, పరిశోధకుడు. చిట్యాల మండలం వట్టిమర్తి తన సొంత ఊరు. ప్రస్తుతం నార్కట్‌ పల్లిలో ఉంటున్నాడు. ఉస్మానియా యూనివర్సిటీలో తెలుగులో పరిశోధన చేస్తున్నాడు. ఇతడు రాసిన 'పొత్తి' నవలకు అంపశయ్య నవీన్ సాహిత్య పురస్కారం, రాజా వాసిరెడ్డి ఫౌండేషన్ సాహితీ పురస్కారం అందాయి.

జననం-బాల్యం 
1996 నవంబర్ 30 న ఉమ్మడి నల్లగొండ జిల్లాలో నార్కెట్‌పల్లిలో జన్మించాడు. తల్లిదండ్రులు నర్రా వెంకటలక్ష్మీ రాంరెడ్డి గార్లు.

విద్యాభ్యాసం
1 నుంచి 10వ తరగతి వరకు నార్కట్ పల్లిలోని నలంద విద్యాలయ ఉన్నత పాఠశాలలో పాఠశాల స్థాయి విద్యను అభ్యసించి, ఇంటర్ రామన్నపేట ప్రభుత్వ జూనియర్ కళాశాలలో, డిగ్రీ నల్లగొండ లో, పీజీని ఉస్మానియా విశ్వవిద్యాలయం లో పూర్తిచేశాడు. అక్కడే చదువుతుండగా పీజీ రెండవ సంవత్సరంలో జేఆర్ఎఫ్ సాధించి పి.హెచ్ డీని పొందాడు.

సాహిత్యగమనం 
తెలంగాణ ఉద్యమం జరుగుతున్న సమయంలో తన కళ్ల ముందు జరుగుతున్న సంఘటనలను తెలంగాణ పల్లె జీవన విధానాన్ని, చరిత్రను ఆనాటి సామాజిక రాజకీయ విద్యా సంస్కృతిని ప్రతిబింబిస్తూ పొత్తి నవల రచన చేసాడు."కాలం బంధించిన క్షణాలు" అనే కవితా సంకలనం కరోనా నేపథ్యంలో రాసాడు. పుల్వామా ఘటన దృష్ట్యా "ఎవరెస్టు కన్నా ఉన్నతం" కవితా సంకలనానికి సహాసంపాదకత్వం వహించాడు. పలు పత్రికల్లో సాహిత్య, సామాజిక అంశాలపై వ్యాసాలు రాసాడు. కవితలు ఎనిమిదవ తరగతి(2008) నుండే రాస్తూ వచ్చాడు. పానం, రేగివండ్లు, పార్ట్ టైం, మైల వడ్డ ఇళ్ళు కథలు రాసాడు. ఫ్లోరోసిస్ పై, హరితహారం పై, ఎన్ఎస్ఎస్ పై, నిరుద్యోగంపై డిగ్రీ పూర్తయ్యే నాటికే పాటలు రాసాడు.ఇతడు రాసిన "హరిత హారమే .. నీకు హరిత హారమే" అనే పాటను జిల్లా జాయింట్ కలెక్టర్ వనమాల చంద్ర శేఖర్ విడుదల చేసాడు.
"నల్లగొండ జిల్లారా విప్లవాల ఖిల్లారా" పాటలో ఎడవెల్లి , నైబాయి వంటి గ్రామాల ప్రస్తావన , పాలకుల పట్టింపులేని తనం రాయబడినవి.

రచనలు

కవిత్వం
 కాలం బంధించిన క్షణాలు(2019)
 గాయం వెనకున్న పార్శ్వం
 కన్నుల పతంగి

కథలు
 నిప్పారింది (2019)
 పానం
 పార్ట్ టైం
 మైల వడ్డ యిల్లు

నవలలు
 పొత్తి

వ్యాసాలు
 తెలంగాణ తెలుగు శాసనాలు
 అమ్మంగి వేణుగోపాల్ కథా సాహిత్య పరామర్శ
 గంగుల శాయిరెడ్డి కాపుబిడ్డ: సామాజికాంశాల పరిశీలన
 పద్య శిఖరం డా. కూరెళ్ళ విఠలాచార్య
 తరతరాల తెలంగాణ చరిత్ర
 నందిని సిధారెడ్డి కవిత్వం : గ్రామీణ జీవన చిత్రణ
 తెలంగాణ రుబాయిలు : రూప స్థిరీకరణ

గుర్తింపు
 పొత్తి నవలకు అంపశయ్య నవీన్ సాహిత్య పురస్కారం 2021.
 అనంతుడు ఫౌండేషన్ పురస్కారం -2022
 రాజావాసిరెడ్డి సాహిత్య పురస్కారం -2021
 సాహితీ వేదిక వారి వట్టికోట ఆళ్వారుస్వామి యువ పురస్కారం - 2020

మూలాలు

1996 జననాలు
తెలుగు రచయితలు
నల్లగొండ జిల్లా కవులు